
Pasaules antidopinga kodeksa Informācijas vākšanas un izmeklēšanas starptautiskais standarts ir Pasaules antidopinga programmas ietvaros izstrādāts obligāts starptautiskais standarts. To izstrādāja, apspriežoties ar parakstītājiem, valsts iestādēm, sportistiem un citām ieinteresētajām personām.
Informācijas vākšanas un izmeklēšanas starptautisko standartu WADA izpildkomiteja pirmo reizi pieņēma un apstiprināja Sestajā Pasaules konferencē par dopingu sportā Busanā 2025. gada 5. decembrī, un tas stājas spēkā 2027. gada 1. janvārī.

[bookmark: _Toc230767232][bookmark: _bookmark0]PIRMĀ DAĻA. IEVADS, KODEKSA NOTEIKUMI UN INTERPRETĀCIJA
[bookmark: _Toc230767233][bookmark: _bookmark1]1.0. Ievads un darbības joma
Informācijas vākšanas un izmeklēšanas starptautiskais standarts ir obligāts starptautiskais standarts, kas izstrādāts kā Pasaules antidopinga programmas daļa. To izstrādāja, apspriežoties ar parakstītājiem, valsts iestādēm un citām ieinteresētajām personām.
Informācijas vākšanas un izmeklēšanas starptautisko standartu WADA izpildkomiteja pirmo reizi pieņēma un apstiprināja Pasaules konferencē par dopingu sportā Busanā 2025. gada 5. decembrī, un tas stājas spēkā 2027. gada 1. janvārī.
Informācijas vākšanas un izmeklēšanas starptautiskais standarts nosaka antidopinga organizāciju pamatpienākumus attiecībā uz neapstrādātas informācijas vākšanu, saņemšanu, glabāšanu un izvērtēšanu, antidopinga izlūkdatu izmantošanu, kā arī iespējamu antidopinga noteikumu pārkāpumu izmeklēšanu, parakstītāju un WADA akreditēto laboratoriju neatbilstību un citām darbībām, kas var veicināt dopingu.
[bookmark: _bookmark2]2.0. Kodeksa noteikumi
Turpmāk norādītie 2027. gada Kodeksa panti tieši attiecas uz Informācijas vākšanas un izmeklēšanas starptautisko standartu; ar tiem var iepazīties pašā Kodeksā:
· Kodeksa 2. pantu “Antidopinga noteikumu pārkāpumi”;
· Kodeksa 3. pantu “Dopinga pierādījums”;
· Kodeksa 5. pantu “Pārbaudes un izmeklēšana”;
· Kodeksa 8. pantu “Rezultātu pārvaldība. Tiesības uz taisnīgu lietas izskatīšanu un informāciju par pieņemto lēmumu”;
· Kodeksa 10. pantu “Individuālās sankcijas”;
· Kodeksa 12. pantu “Parakstītāju piemērotās sankcijas citām sporta organizācijām”;
· Kodeksa 13. pantu “Rezultātu pārvaldība. Pārsūdzības”;
· Kodeksa 14. pantu “Konfidencialitāte un ziņošana”;
· Kodeksa 20. pantu “Parakstītāju un WADA papildu funkcijas un pienākumi”;
· Kodeksa 21. pantu “Sportistu un citu personu papildu funkcijas un pienākumi”;
· Kodeksa 23. pantu “Pieņemšana un īstenošana”.
[bookmark: _Toc230767234][bookmark: _bookmark3]3.0. Interpretācija
Informācijas vākšanas un izmeklēšanas starptautiskā standarta oficiālo tekstu publicē angļu un franču valodā. Ja starp teksta versijām angļu un franču valodā ir pretrunas, noteicošā ir teksta versija angļu valodā.
Tāpat kā Kodekss, arī Informācijas vākšanas un izmeklēšanas starptautiskais standarts ir izstrādāts, pienācīgi ņemot vērā samērīguma un cilvēktiesību aizsardzības principus, kā arī citus piemērojamos tiesību principus. To interpretē un piemēro, ņemot vērā šos aspektus.
Piezīmes, kas pievienotas vairākiem Informācijas vākšanas un izmeklēšanas starptautiskā standarta noteikumiem, izmanto, lai to interpretētu.
Ja vien nav norādīts citādi, turpmāk norādītās atsauces uz pantiem ir atsauces uz Informācijas vākšanas un izmeklēšanas starptautiskā standarta pantiem.
Termini, kas ir izmantoti šajā starptautiskajā standartā un ir definēti Kodeksā, ir rakstīti kursīvā. Termini, kas ir definēti šajā vai citā starptautiskajā standartā, ir pasvītroti.
Kodeksā un starptautiskajos standartos definētie termini, kas tiek lietoti Informācijas vākšanas un izmeklēšanas starptautiskajā standartā, ir doti I papildinājumā.
Informācijas vākšanas un izmeklēšanas starptautiskā standarta papildinājumam ir tāds pats obligātais statuss kā pārējam šā starptautiskā standarta tekstam.
Turpmāk norādītie formulējumi Informācijas vākšanas un izmeklēšanas starptautiskajā standartā tiek interpretēti šādi:
— formulējumi īstenības vai vajadzības izteiksmē [angļu valodas redakcijā – konstrukcijas ar shall] nozīmē obligāti ievērojamas prasības;
— formulējumi vajadzības izteiksmes vēlējuma paveidā [angļu valodas redakcijā – konstrukcijas ar should] nozīmē, ka kaut kas tiek uzskatīts par labāko praksi vai attiecīgo prasību ir ieteicams ievērot, bet tā nav obligāta.


[bookmark: _Toc230767235][bookmark: _bookmark4]OTRĀ DAĻA. INFORMĀCIJAS UN IZLŪKDATU VĀKŠANAS UN IZMEKLĒŠANU VEIKŠANAS STANDARTI
[bookmark: _Toc230767236][bookmark: _bookmark5]4.0. Neapstrādāta informācija un antidopinga izlūkdati
[bookmark: _Toc230767237][bookmark: _bookmark6]4.1. Mērķis
Antidopinga organizācijas nodrošina, ka tās spēj vākt, saņemt, glabāt un izvērtēt neapstrādātu informāciju un/vai antidopinga izlūkdatus no visiem pieejamajiem avotiem un pēc tam izmantot šādu neapstrādātu informāciju un/vai antidopinga izlūkdatus savu antidopinga pasākumu veidošanā un virzīšanā. 4. panta mērķis ir noteikt, kas antidopinga organizācijai jādara, lai izpildītu šajā pantā noteiktos minimālos standartus.
[Piezīme par 4.1. punktu. Lai gan pārbaužu veikšana vienmēr būs pret dopingu vērsto pasākumu neatņemama daļa, ar pārbaudēm vien nepietiek, lai konstatētu visus Kodeksā noteiktos antidopinga noteikumu pārkāpumus atbilstoši prasītajam standartam. Tas nozīmē, ka antidopinga organizācijām ir jāizstrādā efektīvas informācijas apkopošanas un izmeklēšanas funkcijas. WADA ir izstrādājusi Informācijas vākšanas un izmeklēšanas starptautiskā standarta vadlīnijas, lai palīdzētu antidopinga organizācijām to centienos ievērot Kodeksu un šo starptautisko standartu.]

[bookmark: _Toc230767238][bookmark: _bookmark7]4.2. Vākšana, glabāšana un kopīgošana
4.2.1. Antidopinga organizācijas nodrošina, ka tās spēj vākt, saņemt un glabāt neapstrādātu informāciju un/vai antidopinga izlūkdatus no visiem pieejamajiem avotiem.
[Piezīme par 4.1.2. apakšpunktu. Pieejamie neapstrādātas informācijas un/vai antidopinga izlūkdatu avoti ietver, bet ne ierobežojoši, sportistus, sportistu atbalsta personālu un sabiedrības locekļus (piemēram, izmantojot konfidenciālu ziņošanas platformu, piemēram, WADA Speak Up platformu), paraugu vākšanas personālu (piemēram, izmantojot uzdevumu izpildes ziņojumus, ziņojumus par negadījumiem u. c.), dopinga kontroles veidlapas (tostarp sportistu sniegtās deklarācijas), atrašanās vietas datus, laboratorijas, farmācijas uzņēmumus, citas antidopinga organizācijas, WADA, valstu federācijas, tiesībaizsardzības iestādes, citas uzraudzības un disciplinārās struktūras, kā arī (jebkura veida) plašsaziņas līdzekļus.]
4.2.2. Antidopinga organizācijas kopīgo antidopinga izlūkdatus ar citām antidopinga organizācijām drošā veidā (piemēram, izmantojot šifrēšanu), ja šāda izpaušana ļauj antidopinga organizācijai, kas saņem izlūkdatus, izpildīt savus pienākumus saskaņā ar Kodeksu un/vai starptautiskajiem standartiem. Ja antidopinga organizācija kopīgo antidopinga izlūkdatus ar citu antidopinga organizāciju, tā to dara saskaņā ar Datu aizsardzības starptautisko standartu un jebkuriem attiecīgajiem valsts datu aizsardzības tiesību aktiem. Antidopinga organizācijas kopīgo antidopinga izlūkdatus ar citām attiecīgajām iestādēm (piemēram, tiesībaizsardzības iestādēm), pamatojoties uz vajadzību pēc informācijas, ja tas ir atbilstoši un saskaņā ar Datu aizsardzības starptautisko standartu un piemērojamajiem tiesību aktiem. Antidopinga izlūkdatu kopīgošanu izņēmuma un pamatotos apstākļos var atlikt.
[Piezīme par 4.2.2. apakšpunktu. Antidopinga izlūkdati būtu jākopīgo ar attiecīgo(-ajām) antidopinga organizāciju(-ām) vai citu(-ām) attiecīgo(-ajām) iestādi(-ēm) pēc iespējas ātrāk un pēc iespējas detalizētāk, lai maksimāli palielinātu šo izlūkdatu vērtību un ieguvumu saņēmējai(-ām) antidopinga organizācijai(-ām) vai citai(-ām) attiecīgajai(-ām) iestādei(-ēm). Tomēr antidopinga organizācijas var atlikt antidopinga izlūkdatu izpaušanu, ja tam ir leģitīms iemesls (piemēram, tūlītēja izpaušana var apdraudēt vai nelabvēlīgi ietekmēt notiekošu izmeklēšanu, izlūkošanas operāciju vai rezultātu pārvaldības procesu).
Piemērs izpaušanai, kas ir nepieciešama, lai saņēmēja antidopinga organizācija varētu izpildīt savus pienākumus saskaņā ar Kodeksu un/vai starptautiskajiem standartiem, ir gadījums, kad antidopinga izlūkdati attiecas uz sportistu, sportistu atbalsta personālu vai citu personu, kas ir saņēmējas antidopinga organizācijas pakļautībā (piemēram, rezultātu pārvaldības jurisdikcijā).
Piemērs izņēmuma un pamatotam apstāklim, kad nekopīgo antidopinga izlūkdatus ar citu antidopinga organizāciju, būtu gadījums, kad izpaušana, visticamāk, nopietni apdraudētu notiekošas izmeklēšanas statusu vai, visticamāk, atklātu konfidenciālas informācijas avota (personas) identitāti vai ja izpaužamie izlūkdati pirmās antidopinga organizācijas rīcībā nonākuši kā daļa no vienošanās par sniegtās informācijas neizmantošanu.
Nekas šajā pantā neliedz antidopinga organizācijai kopīgot neapstrādātu informāciju ar antidopinga organizāciju vai citu attiecīgo iestādi, ja antidopinga organizācija pamatoti uzskata, ka neapstrādātā informācija, visticamāk, noderēs saņēmējas antidopinga organizācijas antidopinga pasākumos vai citas attiecīgās iestādes darbā. Jebkāda šāda neapstrādātas informācijas izpaušana tiek veikta saskaņā ar Datu aizsardzības starptautisko standartu.]
4.2.3. Antidopinga organizācijām ir politika un procedūras, lai nodrošinātu, ka tās rīcībā esošā neapstrādātā informācija un/vai antidopinga izlūkdati tiek apstrādāti droši, konfidenciāli un kopīgoti ar citām antidopinga organizācijām vai jebkuru attiecīgo iestādi (piemēram, tiesībaizsardzības iestādi), ja tas ir atbilstoši un saskaņā ar Datu aizsardzības starptautisko standartu un jebkuriem attiecīgajiem valsts datu aizsardzības tiesību aktiem.
[Piezīme par 4.2.3. apakšpunktu. Lai palīdzētu antidopinga organizācijām ievērot 4.2.3. apakšpunktu, WADA ir izstrādājusi piemērojamas standartformas, kas ietvertas Informācijas vākšanas un izmeklēšanas starptautiskā standarta vadlīnijās.]
4.2.4. Ja antidopinga organizācija pārvalda konfidenciālu informācijas avotu (personu), attiecīgajai antidopinga organizācijai ir jābūt ieviestai politikai un procedūrai attiecībā uz konfidenciālu informācijas avotu (personu) apstrādi, pārvaldību un izmantošanu.
[Piezīme par 4.4.2. apakšpunktu. Lai palīdzētu antidopinga organizācijām izmantot un pārvaldīt konfidenciālus informācijas avotus (personas), WADA savā tīmekļvietnē ir publicējusi ISII vadlīnijas “Informācijas avotu (personu) pārvaldība” kopā ar piemērojamu standartformu.]
4.2.5. Antidopinga organizācijas neizpauž un neapstiprina konfidenciāla informācijas avota (personas) identitāti, izņemot tad, kad šāda izpaušana ir noteikta ar likumu vai ir saņemta attiecīgā konfidenciālā informācijas avota (personas) informēta rakstveida piekrišana.
[bookmark: _Toc230767239][bookmark: _bookmark8]4.3. Novērtēšana un izmantošana
4.3.1. Antidopinga organizācijas nodrošina, ka tās spēj novērtēt to vāktās un saņemtās neapstrādātas informācijas un/vai antidopinga izlūkdatu nozīmīgumu un ticamību.
[Piezīme par 4.3.1. apakšpunktu. Ticamības novērtēšanas piemērs būtu informācijas avota veida, apstākļu, kādos informācija tika sniegta, izvērtēšana un tas, vai pastāv kāda pamatojoša vai apstiprinoša informācija vai pierādījumi. Ir arī datubāzes un lietu pārvaldības sistēmas, kas var noderēt šādu izlūkdatu organizēšanā, apstrādē, analīzē un savstarpējā sasaistē.]
4.3.2. Antidopinga organizācijas izmanto neapstrādātu informāciju un/vai antidopinga izlūkdatus savu antidopinga pasākumu veidošanā un virzīšanā.
[Piezīme par 4.3.2. apakšpunktu. Piemērs tam, kā var izmantot neapstrādātu informāciju un/vai antidopinga izlūkdatus, ir dots Pārbaužu starptautiskā standarta 12. pantā (proti, lai palīdzētu izstrādāt efektīvu, uz izlūkdatiem balstītu un samērīgu pārbaužu veikšanas plānu un plānot mērķpārbaudes). Turklāt antidopinga organizācijām būtu jāatzīst, ka, lai gan neapstrādāta informācija var nesaturēt tiešus pierādījumus par antidopinga noteikumu pārkāpumu, būtu jāveic izmeklēšanas darbības, lai pārbaudītu informāciju, kas varētu palīdzēt gūt tiešus vai netiešus pierādījumus par antidopinga noteikumu pārkāpumu.]
[bookmark: _Toc230767240][bookmark: _bookmark9]5.0. Izmeklēšana
[bookmark: _Toc230767241][bookmark: _bookmark10]5.1. Mērķis
Antidopinga organizāciju saskaņā ar Kodeksu veikto izmeklēšanu pamatā ir šajā pantā noteiktie minimālie standarti.
[bookmark: _Toc230767242][bookmark: _bookmark11]5.2. Mērķis
Atzīstot sportista pamattiesības piedalīties sportā bez dopinga, izmeklēšanas mērķis ietver, bet neaprobežojas ar pietiekamu pierādījumu iegūšanu, lai pierādītu vai atspēkotu to, ka ir izdarīts antidopinga noteikumu pārkāpums. Ja izmeklēšanu veic WADA saskaņā ar Kodeksa 20.8.15. apakšpunktu, šis mērķis ietver, bet neaprobežojas ar to, ka tiek noteikts, vai parakstītājs ir vai nav izdarījis Kodeksa vai jebkura starptautiskā standarta pārkāpumu.
[bookmark: _Toc230767243][bookmark: _bookmark12]5.3. Izmeklēšanu veikšana
5.3.1. Antidopinga organizācijas veic izmeklēšanu savu pilnvaru ietvaros, ja ir pamatots iemesls uzskatīt, ka varētu būt noticis antidopinga noteikumu pārkāpums vai cits attiecīgs Kodeksa vai piemērojama starptautiskā standarta pārkāpums (piemēram, informācijas par atrašanās vietu nesniegšana, Kodeksa 10.14.1. apakšpunkta pārkāpums utt.). Ja starptautiskajā standartā, tehniskajā dokumentā vai citā attiecīgā WADA dokumentā ir paredzēti īpaši pārskatīšanas protokoli, antidopinga organizācijas izmeklēšanas ietvaros ievēro šādus protokolus.
[Piezīme par 5.3.1. apakšpunktu. “Pamatots iemesls” nozīmē, ka pastāv ticams un pamatots iemesls uzskatīt, ka varētu būt noticis Kodeksa vai piemērojamā starptautiskā standarta pārkāpums. Tam nepieciešams vairāk nekā nojauta vai pieņēmums, taču ne galīgi pierādījumi. Antidopinga organizācijām ir jāizvērtē un jādokumentē savs lēmums turpināt vai neturpināt izmeklēšanu.]
5.3.2. Antidopinga organizācijām būtu jānodrošina, ka visas izmeklēšanas veic personas ar izmeklēšanas kvalifikāciju vai pieredzi.
[Piezīme par 5.3.2. apakšpunktu. WADA globālā mācību un attīstības sistēma visām antidopinga organizācijām un citām ieinteresētajām personām visā pasaulē nodrošina pieejamas un standartizētas mācības dažādu antidopinga jomas pienākumu veikšanai, tostarp izmeklēšanā.]
5.3.3. Antidopinga organizācijas katru izmeklēšanu veic objektīvi, neatkarīgi un ar atvērtību.
[Piezīme par 5.3.3. apakšpunktu. Izmeklēšanas nedrīkst veikt ar iepriekšēju pārliecību, tiecoties tikai uz vienu iznākumu (piemēram, pierādīt, ka sportists ir izdarījis antidopinga noteikumu pārkāpumu). Tā vietā izmeklētājiem jābūt atvērtiem un jāapsver visi iespējamie rezultāti katrā svarīgajā izmeklēšanas posmā, cenšoties iegūt ne tikai tos pieejamos pierādījumus, kas liecina par nepieciešamību ierosināt tiesvedību, bet arī jebkādus pieejamos pierādījumus, kas liecina, ka tiesvedība ir jāizbeidz.]
5.3.4. Antidopinga organizācijām jābūt ieviestai politikai un procedūrām izmeklēšanu veikšanai, jo īpaši attiecībā uz aizsargājamām personām un nepilngadīgām personām, attiecībā uz kurām šai politikai un procedūrām jāatspoguļo tas, ka Kodeksā attiecībā uz aizsargājamām personām un nepilngadīgām personām noteiktos apstākļos paredzēta atšķirīga attieksme nekā pret citiem sportistiem vai personām.
5.3.5. Antidopinga organizācijām būtu jāplāno katra izmeklēšana un jāizmanto visi tiem pieejamie izmeklēšanas resursi un pilnvaras. Tas var ietvert neapstrādātas informācijas, antidopinga izlūkdatu vai pierādījumu iegūšanu no citām antidopinga organizācijām vai citām attiecīgajām iestādēm (piemēram, tiesībaizsardzības iestādēm) vai to pilnvaru izmantošanu, kas antidopinga organizācijai piešķirtas saskaņā ar piemērojamajiem noteikumiem (piemēram, pilnvaras pieprasīt iesniegt attiecīgos dokumentus un informāciju). Izmeklēšanas plāns ir svarīgs, jo tas palīdz noteikt resursus un izmeklēšanas virzienus, kas nepieciešami, lai izmeklēšanu pabeigtu kompetenti un savlaicīgi.
[Piezīme par 5.3.5. apakšpunktu. Lai gan paziņošana par nelabvēlīgiem analīžu rezultātiem vai citu iespējamu antidopinga noteikumu pārkāpumu parasti tiek veikta tikai ar vēstules palīdzību, šāda prakse neļauj maksimāli izmantot pieejamos izmeklēšanas resursus un var samazināt iespējas iegūt pierādījumus, kas ir nozīmīgi attiecībā uz to, vai sportists ir vai nav izdarījis antidopinga noteikumu pārkāpumu. Atbilstošā gadījumā (piemēram, ar profesionālu vai starptautiska līmeņa sportistu saistītu nelabvēlīgu analīžu rezultātu gadījumā) vēstule, ar kuru sportistam paziņo par nelabvēlīgiem analīžu rezultātiem vai iespējamu antidopinga noteikumu pārkāpumu, būtu jānogādā tieši sportistam. Vēstules nogādāšanas laikā sportistam izmeklētāja klātbūtnē vai pašam izmeklētājam būtu jāizskaidro paziņojuma vēstules saturs un Kodeksa 10.7.1. apakšpunktā minētās iespējas (būtiska palīdzība Kodeksa pārkāpumu atklāšanā vai konstatēšanā).]
5.3.6. Lai nodrošinātu pierādījumu un jebkādas attiecīgās neapstrādātas informācijas un/vai antidopinga izlūkdatu saistībā ar iespējamu Kodeksa vai starptautisko standartu pārkāpumu saglabāšanu, antidopinga organizācijām būtu jāveic izmeklēšanas savlaicīgi un bez nepamatotas kavēšanās.
[Piezīme par 5.3.6. apakšpunktu. Faktori, kas var pamatoti ietekmēt izmeklēšanas ilgumu, ietver, bet neaprobežojas ar izmeklēšanas sarežģītību, apgalvojuma nopietnību, pierādījumu vai palīdzības iesaisti, kas sniegta saskaņā ar Kodeksa 10.7.1. apakšpunktu, resursu pieejamību izmeklēšanu veicošajai antidopinga organizācijai vai tiesībaizsardzības iestāžu iesaisti (piemēram, tiesībaizsardzības iestādes var lūgt antidopinga organizācijai apturēt tās izmeklēšanu, lai netraucētu tiesībaizsardzības iestāžu izmeklēšanai).]
5.3.7. Antidopinga organizācijas vāc un saglabā visu attiecīgo neapstrādāto informāciju, antidopinga izlūkdatus, kā arī pierādījumus pēc iespējas ātrāk, lai šos materiālus izmantotu turpmākiem izmeklēšanas virzieniem un/vai ticamu pierādījumu iegūšanai saistībā ar izmeklēšanas priekšmetu.
5.3.8. Antidopinga organizācijas pret neapstrādātu informāciju, antidopinga izlūkdatiem un izmeklēšanas laikā iegūtajiem pierādījumiem izturas konfidenciāli un tos drīkst kopīgot tikai tad, ja tas ir atbilstoši, pamatojoties uz nepieciešamību zināt, un saskaņā ar Datu aizsardzības starptautiskā standarta un piemērojamo tiesību aktu prasībām (skatīt arī 4.2.2. apakšpunktu).
[Piezīme par 5.3.8. apakšpunktu. Nosakot, kam ir nepieciešams zināt ar izmeklēšanu saistīto neapstrādāto informāciju un/vai antidopinga izlūkdatus vai pierādījumus, antidopinga organizācijai būtu jāapsver, vai saņēmējam ir leģitīms mērķis, ņemot vērā saņēmēja lomu un pienākumus attiecīgajā izmeklēšanas posmā. Antidopinga organizācijas veikta atbilstoša neapstrādātas informācijas un/vai antidopinga izlūkdatu kopīgošana ietvertu apstākļus, kuros izpaušana, visticamāk, palīdzētu saņēmējai antidopinga organizācijai veikt tās antidopinga pasākumus.]
5.3.9. Antidopinga organizācijas dokumentē izmeklēšanas norisi, šajā izmeklēšanā identificētos pierādījumus un šīs izmeklēšanas iznākumu.
[Piezīme par 5.3.9. apakšpunktu. Izmeklēšanas norises dokumentēšana, ja piemērojami, var ietvert paskaidrojuma saņemšanu vai intervijas veikšanu ar attiecīgo personu, kā arī izmeklētāja veikto izmeklēšanas darbību fiksēšanu.]

[bookmark: _Toc230767244][bookmark: _bookmark13]5.4. Sadarbība izmeklēšanā
5.4.1. Parakstītāji saskaņā ar Kodeksa 20. pantu sadarbojas ar attiecīgajām valsts organizācijām, aģentūrām un citām antidopinga organizācijām. Ja parakstītājs nesadarbojas antidopinga organizācijas veiktā izmeklēšanā, par šādu nesadarbošanos būtu jāziņo WADA kā struktūrai, kas ir atbildīga par to, lai uzraudzītu, kā Kodeksa parakstītāji ievēro prasības.
5.4.2. Saskaņā ar Kodeksa 21. pantu sportistiem un sportista atbalsta personālam ir jāsadarbojas antidopinga organizāciju veiktajās izmeklēšanās. Ja nesadarbošanās ir uzskatāma par iespējamu antidopinga noteikumu pārkāpumu (piemēram, sniedzot nepatiesu vai maldinošu informāciju, iznīcinot iespējamos pierādījumus vai atturot citu personu no tādas informācijas sniegšanas, kas ir nozīmīga izmeklēšanai), antidopinga organizācija izmeklē un virza antidopinga noteikumu pārkāpuma lietu saskaņā ar Kodeksu un attiecīgajiem starptautiskajiem standartiem pret sportistu vai sportista atbalsta personālu par jebkuru piemērojamo antidopinga noteikuma pārkāpumu (piemēram, Kodeksa 2.5. punkta pārkāpumu (falsifikācija vai falsifikācijas mēģinājums)). Ja nesadarbošanās nav uzskatāma par antidopinga noteikumu pārkāpumu, pret sportistu vai sportista atbalsta personālu var tikt veikti disciplināri pasākumi saskaņā ar citiem piemērojamajiem noteikumiem.
[Piezīme par 5.4.2. apakšpunktu. Prasībā par sadarbību ir jāievēro atbilstošas procesuālās garantijas (tostarp bez ierobežojuma tiesības neliecināt pret sevi un tiesības uz pārstāvību ar advokāta starpniecību par personas līdzekļiem).
Citi piemērojamie noteikumi var ietvert, bet ne tikai, uzvedības kodeksu, drošības vai medicīniskos noteikumus.]

[bookmark: _Toc230767245][bookmark: _bookmark14]5.5. Izmeklēšanas rezultāti
5.5.1. Antidopinga organizācijas bez nepamatotas kavēšanās lemj, vai ir jāierosina process pret sportistu, sportista atbalsta personālu vai citu personu par jebkuru iespējamu antidopinga noteikumu pārkāpumu, informācijas par atrašanās vietu nesniegšanu un/vai Kodeksa 10.14.1. apakšpunkta pārkāpumu.
Turklāt, kā norādīts Kodeksa 13.3. punktā, ja antidopinga organizācija nespēj pieņemt šādu lēmumu WADA noteiktā pamatotā termiņā, WADA var nolemt iesniegt pārsūdzību tieši CAS tādā pašā veidā kā tad, ja antidopinga organizācija būtu pieņēmusi lēmumu, kurā atzīts, ka antidopinga noteikumu pārkāpums nav izdarīts. Tomēr, kā norādīts piezīmē par Kodeksa 13.3. punktu, pirms šādas darbības veikšanas WADA apspriedīsies ar antidopinga organizāciju un dos tai iespēju paskaidrot, kāpēc tā vēl nav pieņēmusi lēmumu.
5.5.2. Ja antidopinga organizācija, pamatojoties uz savas izmeklēšanas rezultātiem, secina, ka pret sportistu, sportista atbalsta personālu vai citu personu ir jāierosina process par antidopinga noteikumu pārkāpumu, informācijas par atrašanās vietu nesniegšanu un/vai Kodeksa 10.14.1. apakšpunkta pārkāpumu, tā nekavējoties paziņo sportistam, sportista atbalsta personālam vai citai personai par iespējamu antidopinga noteikumu pārkāpumu, informācijas par atrašanās vietu nesniegšanu un/vai Kodeksa 10.14.1. apakšpunkta pārkāpumu un ierosina procesu pret sportistu, sportista atbalsta personālu vai citu personu Starptautiskajā rezultātu pārvaldības standartā noteiktajā kārtībā.
5.5.3. Ja antidopinga organizācija, pamatojoties uz savas izmeklēšanas rezultātiem, secina, ka pret sportistu, sportista atbalsta personālu vai citu personu nebūtu jāierosina process par antidopinga noteikumu pārkāpumu, informācijas par atrašanās vietu nesniegšanu un/vai Kodeksa 10.14.1. apakšpunkta pārkāpumu:
5.5.3.1. tā šo lēmumu rakstveidā paziņo WADA un sportista vai citas personas starptautiskajai federācijai un valsts antidopinga organizācijai, norādot iemeslus, saskaņā ar Kodeksa 14.2.1. apakšpunktu un Starptautisko rezultātu pārvaldības standartu;
5.5.3.2. tā sniedz citu informāciju par izmeklēšanu, ko pieprasa WADA un/vai starptautiskā federācija, un/vai valsts antidopinga organizācija, lai izlemtu, vai pārsūdzēt šo lēmumu;
5.5.3.3. jebkurā gadījumā tā apsver, vai izmeklēšanas laikā saņemtā neapstrādātā informācija un/vai antidopinga izlūkdati vai pierādījumi būtu jāizmanto tās vai citas antidopinga organizācijas antidopinga pasākumu veidošanai un virzīšanai un/vai būtu jākopīgo ar kādu citu struktūru saskaņā ar 4.2.2. apakšpunktu.


[bookmark: _Toc230767246][bookmark: _bookmark15]1. PAPILDINĀJUMS DEFINĪCIJAS
I. Turpmāk norādīti Kodeksā definētie termini, kas izmantoti Informācijas vākšanas un izmeklēšanas starptautiskajā standartā
Aizsargājamā persona – sportists vai cita fiziska persona, kas antidopinga noteikumu pārkāpuma izdarīšanas laikā: i) nav sasniegusi sešpadsmit (16) gadu vecumu; ii) nav sasniegusi astoņpadsmit (18) gadu vecumu un nav iekļauta nevienā pārbaudāmo sportistu reģistrā, un nekad nav sacentusies nevienā starptautiskā sporta pasākumā atklātā kategorijā vai iii) citu ar vecumu nesaistītu iemeslu dēļ saskaņā ar piemērojamajiem valsts tiesību aktiem ir atzīta par rīcībnespējīgu.
[Piezīme par terminu “aizsargājamā persona”. Ne visas nepilngadīgās personas ir aizsargājamas personas. Kodeksā tiek izšķirtas dažādas nepilngadīgo personu grupas, pamatojoties uz diviem kritērijiem: i) vecums un ii) sportiskā snieguma līmenis. Par 16 gadiem jaunākas nepilngadīgās personas vienmēr tiek uzskatītas par aizsargājamām personām. Tiek pieņemts, ka šīs personas principā nespēj kontrolēt savu uzvedību tādā veidā kā to spēj pieaugušie, un tādēļ viņām ir nepieciešama īpaša attieksme. Attiecībā uz nepilngadīgām personām, kuras ir vecākas par 16 gadiem (bet jaunākas par 18 gadiem), tiek pieņemts, ka tām ir augstāks izpratnes līmenis un, atkarībā no viņu sportiskā snieguma līmeņa, labāk pieejama izglītība dopinga apkarošanas jomā. Uz šo apsvērumu pamata attieksme pret 16–18 gadu vecuma grupu atšķiras no attieksmes pret personām, kas jaunākas par 16 gadiem. Termina “atvērta kategorija” nolūks ir izslēgt tās sacensības, kas paredzētas tikai junioru vai noteiktu vecuma grupu kategorijām.
Sportisti, kuriem ir dokumentāli pierādīta rīcībnespēja intelektuālu traucējumu dēļ, vienmēr tiek uzskatīti par aizsargājamām personām neatkarīgi no vecuma.
Aizsargājamo personu kategorijas mērķis ir ņemt vērā, ka sportistam vai citai personai var nebūt pietiekamas garīgās spējas, lai pilnībā izprastu un novērtētu Kodeksā ietvertos aizliegumus. Īpaša attieksme pret aizsargājamām personām izriet no tā, ka galvenais kritērijs diskvalifikācijas perioda noteikšanā ir vaina.
Gadījumi, kuros pret aizsargājamu personu vai amatieru līmeņa sportistu izturas atšķirīgi nekā pret citām personām vai sportistiem, ir konkrēti noteikti Kodeksā. Attiecībā uz 7.4. punktu vai jebkuru citu Kodeksa pantu nebūtu jāpieņem, ka ir paredzēta atšķirīga attieksme, ja tas nav skaidri norādīts.]
Antidopinga organizācija – WADA vai parakstītājs, kas atbild par antidopinga noteikumu pieņemšanu attiecībā uz jebkura dopinga kontroles procesa posma sākšanu, īstenošanu vai izpildi. Antidopinga organizācija ir, piemēram, Starptautiskā Olimpiskā komiteja, Starptautiskā Paraolimpiskā komiteja, citas lielu sporta pasākumu rīkotājorganizācijas, kas veic pārbaudes savos rīkotajos sporta pasākumos, starptautiskās federācijas un valstu antidopinga organizācijas.
Antidopinga pasākumi – izglītošana un informēšana antidopinga jomā, pārbaužu veikšanas plānošana, Pārbaudāmo sportistu reģistra uzturēšana, sportistu bioloģisko pasu pārvaldība, pārbaužu veikšana, paraugu analizēšanas organizēšana, ziņu vākšana un izmeklēšanas veikšana, terapeitiskās lietošanas atļauju pieteikumu izskatīšana, rezultātu pārvaldība, piemēroto sankciju ievērošanas uzraudzība un attiecīgo izpildes pasākumu īstenošana un visi pārējie pasākumi antidopinga jomā, ko veic antidopinga organizācija vai kas tiek veikti antidopinga organizācijas vārdā saskaņā ar Kodeksu un/vai starptautiskajiem standartiem.
Būtiska palīdzība – atbilstoši 10.7.3. apakšpunktam persona, kas sniedz būtisku palīdzību, veic šādas darbības: 1) parakstītā rakstiskā paziņojumā vai ierakstītās pārrunās pilnībā atklāj visu informāciju, kas tai zināma saistībā ar antidopinga noteikumu pārkāpumu vai citu 10.7.3.1. apakšpunktā aprakstītu procesu, un 2) pilnībā sadarbojas jebkuras tādas lietas vai jautājuma izmeklēšanā un izskatīšanā, kas saistīta ar šīs personas sniegto informāciju, tostarp, piemēram, sniedz liecību lietas izskatīšanā, ja to pieprasa antidopinga organizācija vai lietas izskatīšanas komisija. Turklāt sniegtajai informācijai ir jābūt ticamai un vērtīgai visā turpmākās izmeklēšanas vai procesa gaitā.
CAS – Starptautiskā Sporta arbitrāžas tiesa.
Falsifikācija – apzināta rīcība, kas grauj dopinga kontroles procesu. Falsifikācija tostarp ir kukuļa piedāvāšana vai pieņemšana, lai veiktu vai neveiktu kādu darbību, parauga vākšanas kavēšana, parauga analīzes ietekmēšana vai padarīšana par neiespējamu, antidopinga organizācijai vai terapeitiskās lietošanas atļaujas komitejai, vai lietas izskatīšanas komisijai iesniegto dokumentu viltošana, liecinieku nepatiesu liecību iegūšana, jebkādu citu krāpniecisku darbību veikšana pret antidopinga organizāciju vai lietas izskatīšanas komisiju nolūkā ietekmēt rezultātu pārvaldību vai sankciju izpildi, kā arī jebkāda cita līdzīga apzināta iejaukšanās vai mēģinājums iejaukties attiecībā uz jebkuru dopinga kontroles aspektu.
[Piezīme par termina “falsifikācija” definīciju. Piemēram, saskaņā ar šo pantu pārbaudes laikā ir aizliegts grozīt identifikācijas numurus dopinga kontroles anketā, parauga B daļas analīzes laikā sasist B mēģeni vai pārveidot paraugu, pievienojot piemaisījumu, vai iebiedēt vai mēģināt iebiedēt iespējamo liecinieku vai liecinieku, kurš dopinga kontroles procedūrā ir sniedzis liecību vai informāciju. Falsifikācija ir amata pārkāpums, ko pieļauj rezultātu pārvaldības procesa laikā. Skat. Kodeksa 10.9.3.3. apakšpunktu. Tomēr par falsifikāciju neuzskata darbības, kas veiktas, nodrošinot personas likumīgu aizstāvību pret antidopinga noteikumu pārkāpuma apsūdzību. Paraugu vākšanas personālam būtu jābūt iespējai veikt savus pienākumus drošā vidē bez iejaukšanās vai uzmākšanās. Tādu agresīvu izturēšanos pret dopinga kontrolieru vai citu dopinga kontrolē iesaistītu personu, ko citos gadījumos neuzskata par neatļautu iejaukšanos, iekļauj sporta organizāciju disciplinārajos noteikumos.]
Kodekss – Pasaules antidopinga kodekss.
Mēģinājums – tīša iesaistīšanās norisē, kas ir būtisks posms tādu darbību ciklā, kuru plānotais iznākums ir antidopinga noteikumu pārkāpums. Tomēr antidopinga noteikumu pārkāpumu nevar konstatēt, pamatojoties tikai uz mēģinājumu izdarīt šādu pārkāpumu, ja persona atsakās no šāda nodoma, pirms to atklāj ar šo mēģinājumu nesaistīta trešā persona.
Mērķpārbaude – noteiktu sportistu atlase pārbaudei, pamatojoties uz Pārbaužu starptautisko standartu.
Nelabvēlīgi analīžu rezultāti – WADA akreditētas laboratorijas vai citas WADA apstiprinātas laboratorijas ziņojums, kurā saskaņā ar Laboratoriju starptautisko standartu ir norādīts, ka paraugā konstatēta aizliegtas vielas vai tās metabolītu vai marķieru klātbūtne vai pierādījumi par aizliegtas metodes lietošanu.
Nepilngadīga persona – fiziska persona, kas nav sasniegusi astoņpadsmit (18) gadu vecumu.
[Piezīme par termina “nepilngadīga persona” definīciju. Kontekstam skat. piezīmi par termina “aizsargājamā persona” definīciju. Visi gadījumi, kuros pret nepilngadīgu personu izturas atšķirīgi nekā pret citām personām vai sportistiem, ir konkrēti noteikti Kodeksā. Nevajadzētu pieņemt, ka atšķirīga attieksme ir paredzēta, ja tas nav skaidri norādīts.]
Parakstītāji – struktūras, kas pieņēmušas Kodeksu un piekritušas īstenot Kodeksa noteikumus saskaņā ar 23. pantu.

Pārbaude – dopinga kontroles procesa daļas, kas ietver pārbaužu veikšanas plānošanu, paraugu vākšanu, paraugu apstrādi, kā arī paraugu transportēšanu uz laboratoriju.

Persona – fiziska persona, organizācija vai cita struktūra.
Rezultātu pārvaldība – process, kas ietver termiņu starp paziņojuma sniegšanu saskaņā ar Starptautiskā rezultātu pārvaldības standarta 5. pantu vai atsevišķos gadījumos (piemēram, netipiska atrade, sportista bioloģiskā pase, prasības sniegt informāciju par atrašanās vietu neizpilde) tādus iepriekšējas paziņošanas pasākumus, kas skaidri paredzēti Starptautiskā rezultātu pārvaldības standarta 5. pantā, apsūdzības izvirzīšanu un jautājuma galīgo izlemšanu, tostarp lietas izskatīšanas procesa noslēgumu pirmajā instancē vai pārsūdzības izskatīšanā (ja tika iesniegta apelācija).
Sportista atbalsta personāls / sportista atbalsta persona – visi treneri, menedžeri, aģenti, komandas dalībnieki, amatpersonas, medicīnas personāls, medicīnas atbalsta personāls, vecāki vai jebkura cita persona, kas strādā ar sportistu, ārstē sportistu vai palīdz sportistam, kurš piedalās sporta sacensībās vai gatavojas tām.
Sportists – jebkura persona, kas starptautiskā līmenī (kā noteikusi katra starptautiskā federācija) vai valsts līmenī (kā noteikusi katra valsts antidopinga organizācija) piedalās sporta sacensībās. Antidopinga organizācija pēc saviem ieskatiem var piemērot antidopinga noteikumus sportistam, kas nav ne starptautiska, ne valsts līmeņa sportists, un tādējādi termina “sportists” definīciju attiecināt uz šiem sportistiem. Saistībā ar tādiem sportistiem, kas nav ne starptautiska, ne valsts līmeņa sportisti, antidopinga organizācija var izvēlēties veikt ierobežotas pārbaudes vai pārbaudes neveikt vispār, analizēt paraugus, izmantojot aizliegto vielu nepilnu izvēlni, ierobežotā apmērā pieprasīt vai vispār nepieprasīt informāciju par atrašanās vietu vai iepriekš nepieprasīt terapeitiskās lietošanas atļauju. Tomēr, ja kāds no antidopinga organizācijai pakļautajiem sportistiem, kuru tā izvēlas pārbaudīt un kurš sacenšas zemākā sacensību līmenī, nevis starptautiskā vai valsts līmenī, ir pārkāpis 2.1., 2.3. vai 2.5. punktā minētos antidopinga noteikumus, piemēro Kodeksā noteiktās sankcijas. Lai pildītu Kodeksa 2.8. un 2.9. punkta prasības un informētu un izglītotu antidopinga jautājumos, sportists ir jebkura persona, kuru piedalīties sporta pasākumos norīkojis attiecīgais parakstītājs, valdība vai cita sporta organizācija, kas pieņēmusi Kodeksu.
[Piezīme par termina “sportists” definīciju. Lai novērstu šaubas, antidopinga organizācija nedrīkst pieņemt atšķirīgus noteikumus šādiem sportistiem (tostarp attiecībā uz terapeitiskās lietošanas atļaujām), izņemot attiecībā uz jautājumiem, kas skaidri minēti iepriekš vai ir tieši atļauti starptautiskā standartā.
Personas, kuras piedalās sporta pasākumos, var iedalīt kādā no šīm piecām kategorijām: 1) starptautiska līmeņa sportists; 2) valsts līmeņa sportists; 3) sportists, kurš nesacenšas starptautiskā vai valsts līmenī, bet kurš atrodas starptautiskās federācijas vai valsts antidopinga organizācijas uzraudzībā; 4) amatieru līmeņa sportists un 5) indivīdi, kurus neuzrauga vai nevēlas uzraudzīt ne starptautiskā federācija, ne valsts antidopinga organizācija. Visiem starptautiska un valsts līmeņa sportistiem ir jāievēro Kodeksa antidopinga noteikumi; precīzas starptautiska un valsts mēroga sporta definīcijas ir jānosaka starptautisko federāciju un valstu antidopinga organizāciju antidopinga noteikumos.]
Starptautiskais standarts – WADA pieņemts standarts, kas papildina Kodeksu. Ja starptautiskajā standartā (pretstatā citiem alternatīviem standartiem, praksei vai procedūrām) noteiktās prasības ir izpildītas, var secināt, ka starptautiskajā standartā norādītās procedūras ir veiktas pienācīgi. Starptautiskajos standartos ir iekļauti visi tehniskie dokumenti un tehniskās vēstules, kas izdotas atbilstīgi attiecīgajam starptautiskajam standartam.
Tehniskais dokuments – dokuments, kuru laiku pa laikam pieņem un publicē WADA un kurā iekļautas obligātās tehniskās prasības par konkrētiem tematiem antidopinga jomā, kā noteikts starptautiskajā standartā.
Valsts antidopinga organizācija – tādas valsts pilnvarotas struktūras, kam valsts līmenī ir galvenās pilnvaras un atbildība pieņemt un īstenot antidopinga noteikumus, norīkot paraugu vākšanu, pārvaldīt pārbaudes rezultātus un veikt rezultātu pārvaldību valsts līmenī. Ja kompetentā(-ās) valsts iestāde(-es) nav piešķīrusi(-šas) šādas pilnvaras, šādas struktūras funkcijas pilda valsts olimpiskā komiteja vai tās pilnvarota iestāde.
Vienošanās par sniegtās informācijas neizmantošanu – 10.7.1.1. apakšpunkta un 10.8. punkta izpratnē tā ir rakstveida vienošanās starp antidopinga organizāciju un sportistu vai citu personu, saskaņā ar kuru šis sportists vai cita persona var noteiktā laika posmā sniegt informāciju antidopinga organizācijai, saprotot, ka tad, ja netiek noslēgta būtiskas palīdzības vienošanās vai vienošanās par antidopinga noteikumu pārkāpuma atzīšanu un sankciju pieņemšanu, antidopinga organizācija nevar no sportista vai citas personas saņemto informāciju šajā konkrētajā situācijā izmantot pret šo sportistu vai citu personu nevienā rezultātu pārvaldības procesā saskaņā ar Kodeksu un arī sportists vai cita persona antidopinga organizācijas sniegto informāciju šajā konkrētajā gadījumā nedrīkst izmantot pret šo antidopinga organizāciju nevienā rezultātu pārvaldības procesā saskaņā ar Kodeksu. Šāds līgums neliedz antidopinga organizācijai, sportistam vai citai personai izmantot jebkādu informāciju vai pierādījumus, kas savākti no citiem avotiem, izņemot līgumā noteiktajā konkrētajā ierobežotajā laikā.
WADA – Pasaules Antidopinga aģentūra.
II. Datu aizsardzības starptautiskajā standartā definētie termini, kuri tiek izmantoti Informācijas vākšanas un izmeklēšanas starptautiskajā standartā
Apstrāde (un citi kopējas izcelsmes vārdi, piemēram, “apstrādāt” un “apstrādāts”) – personas datu vākšana, piekļuve tiem, datu saglabāšana, uzglabāšana, atklāšana, pārsūtīšana, nosūtīšana, grozīšana, dzēšana vai citas darbības ar šiem datiem.
III. Tie definētie termini, kas īpašā nozīmē lietoti Informācijas vākšanas un izmeklēšanas starptautiskajā standartā
Antidopinga izlūkdati – antidopinga izlūkdati ir rezultāts, kas iegūts, izvērtējot un analizējot neapstrādātu informāciju, lai iegūtu jēgpilnus, galalietotājam (piemēram, Antidopinga pasākumus Antidopinga organizācijai) nozīmīgus secinājumus.
Konfidenciāls informācijas avots (persona) – konfidenciāls informācijas avots (persona) ir vispārējs termins jebkurai personai, kas ir atklājusi neapstrādātu informāciju un/vai antidopinga izlūkdatus, un/vai pierādījumus antidopinga organizācijai (vai citai attiecīgajai iestādei, tostarp tiesībaizsardzības iestādei), un tādēļ antidopinga organizācija un/vai cita attiecīgā iestāde nodrošina tās identitātes konfidencialitāti.
[Piezīme par termina “konfidenciāls informācijas avots (persona)” definīciju. Konfidenciāls informācijas avots (persona) var sniegt neapstrādātu informāciju un/vai antidopinga izlūkdatus, un/vai pierādījumus vienreizēji, periodiski un/vai pastāvīgi.]
Neapstrādāta informācija – neapstrādāta informācija ir jebkāda neapstrādāta, nepārbaudīta vai neizvērtēta informācija (jebkādā formā), kas saistīta ar antidopinga pasākumiem. Neapstrādāta informācija var būt dažādās formās, tostarp, bet ne tikai – neapstrādāti dati, informācijas ziņojumi, dopinga kontroles veidlapas (tostarp sportistu sniegtās deklarācijas), sarunas/intervijas, telefona zvani, video, plašsaziņas līdzekļu ziņojumi un anonīma vai neanonīma informācijas atklāšana.
IV. Pārbaužu starptautiskajā standartā definētie termini, kuri tiek izmantoti Informācijas vākšanas un izmeklēšanas starptautiskajā standartā
Paraugu vākšanas personāls – kopīgs termins, kas aptver kvalificētas amatpersonas, kuras paraugu savākšanas iestāde ir pilnvarojusi veikt kādus uzdevumus vai palīdzēt to veikšanā paraugu savākšanas procesa laikā.
Pārbaužu veikšanas plāns – antidopinga organizācijas sagatavots dokuments, kur saskaņā ar 4.7. punkta prasībām ir izplānotas sportistu pārbaudes.

